Kuit dan dud a gaozeal brezhoneg evel na vehe maet un droidigezh diàr ar galleg, kelennet e voe bet dezhe penaos distagañ mat evit bout komprenet get tud a zo bet desavet ba brezhoneg, tud kozh ul lod-kaer anezhe. Hag ivez evit na vo ket kollet musik, pé « sonadur » hor yezh, evel ma lâr Serj Bozeg , ur perzh ag ar yezh disprizet a-wezhoù.Kelenn a ran ba kentelioù-noz lech maz on o chom, da lâret eo ba Bro-Dreger eme Daniel Le Breton, ezel ag an atalier-se. Hag amañ e kavan displegadurioù da sklêraat an traoù. An dud a zo é teskiñ ganin a zo tud eus ar vro hag a glask gouzout lenn e brezhoneg, pe tud distroet dar vro hag a fell dezhe tapout yezh o bugaleaj en-dro. E giz-se e chellin displegañ mat dezhe ar pezh a zo naturel din, ha resisaat an traoù evite a-lies». Evit an drede gwezh ema-eñv ba KEAV, ha plijadur a zo atav !Palioù dishañval a zo neuze get pep hini ba n atalier-mañ, mes un dra vat boutin etre an holl : lakaat o yezh da vevañ ha roiñ liv dar brezhoneg bet desket gete.Hon teodoù evel benvegoù-sonerezh hor yezh… Mersi KEAV !